הוועדה המסדרת בראשות ח"כ אבי ניסנקורן תתכנס לדיון מחר (ד') בשעה 09:30 באולם ועדת הכנסת. על סדר היום: בקשתו של ניסנקורן להקדמת הדיון בכל הקריאות בהצעת חוק התפזרות הכנסת ה-22 לפני הקריאה הטרומית.
עוד על הפרק הצעת חוק הבחירות לכנסת העשרים ושלוש (הוראות מיוחדות). הצעות חוק של חברי הכנסת אבי ניסנקורן, מכלוף מיקי זוהר, מאיר כהן, שלמה קרעי וצבי האוזר. לפי הצעת החוק, הכנסת ה-22 תפוזר והבחירות לכנסת ה-23 ייערכו ב-2 במרס 2020.
על-פי חוות דעת של היועץ המשפטי של הכנסת, עו"ד איל ינון, חייבת הכנסת להשלים את החקיקה עד יום רביעי בחצות. אם לא יחול שינוי של הרגע האחרון, תפוזר הכנסת וישראל תלך לבחירות.